**Pályázati felhívás**

**a Magyar Agrár- és Élettudományi Egyetem**

**ÉLSPORTOLÓK GIMNÁZIUMI TANULMÁNYAIT TÁMOGATÓ ÖSZTÖNDÍJÁRA**

**a Török Ignác Gimnázium tanulói számára**

**A támogatás célja**

A sportolói kettős életpályamodell kialakításának támogatására ösztöndíj pályázható az alábbiakban megfogalmazott értékek megvalósítása és a Magyar Agrár- és Élettudományi Egyetem (a továbbiakban: MATE vagy Egyetem) hírnevének növelése érdekében végzett tevékenység esetén.

A Török Ignác Gimnázium (a továbbiakban: TIG vagy Gimnázium) tanulói közül élsportolónak minősülnek a) csapatsportágak esetén a nemzeti bajnokság legmagasabb osztályában (pl. NB I, Extra Liga, OB I) szereplő csapatok tagjai, b) az egyéni olimpiai és paralimpiai sportágak esetén a felnőtt, illetve korosztályos világversenyekre kijutott vagy az országos bajnokságon érmes sportolók, továbbá a nem olimpiai sportágban, vagy olimpiai és paralimpiai nem olimpiai számában felnőtt, illetve korosztályos vb-n, Eb-n a megadott helyezést elért válogatott sportolók. Cél ezen tanulók sportolói karrierjének, tanulmányainak, valamint a civil életre történő felkészülésének összehangolása, segítése.

**Pályázók köre**

A pályázati felhívás a Gimnázium azon normál vagy egyéni tanulói munkarend szerint tanulmányait folytató 11. vagy 12. osztályos diákjainak szól, akik a tanulmányi követelmények teljesítése mellett élsportolói sporttevékenységet végeznek, és ezzel nagymértékben hozzájárulnak a sportélet sikereihez, fejlődéséhez és a Gimnázium jó hírnevének növeléséhez.

**A pályázati feltételek:**

* a pályázó tanuló a pályázat beadását megelőző utolsó félévben legalább 3,8-es tanulmányi átlagot igazoló bizonyítvánnyal rendelkezik. A tanulmányi átlag számítása a magatartás és a szorgalom jegyek nélkül történik;
* a pályázó aktív, versenyengedéllyel rendelkező versenysportoló, amelyről és a pályázathoz szükséges eredményről a sportági szakszövetség írásos igazolást ad ki.

Nem pályázhat az a tanuló, aki tanulói jogviszonyát szünetelteti:

* évhalasztásra vagy évkihagyásra engedélyt kapott, ez alól kivételt képeznek azon tanulók, akik olimpiai és/vagy világversenyre való felkészülés miatt halasztottak;
* a tanulmányok folytatásától meghatározott időre eltiltották.

**Az ösztöndíj kerete**

A maximális ösztöndíjkeret 1 millió Ft/félév.

**Az ösztöndíj mértéke**

A tanulók a pályázat évében vagy az azt megelőző naptári évben elért alábbi sporteredmények esetén pályázhatnak.

Az ösztöndíj összege 40.000,-Ft/hó/fő.

* + olimpiai vagy paralimpiai csapatsportágban, a korosztályának megfelelő vagy magasabb (pl. felnőtt) kategóriában a nemzeti bajnokság legmagasabb osztályában szereplő csapat állandó tagja, vagy
	+ egyéni olimpiai vagy paralimpiai egyéni sportágban, olimpiai vagy paralimpiai számban, a korosztályának megfelelő vagy magasabb (pl. felnőtt) kategóriában, a nemzeti bajnokság legmagasabb osztályában 1-3. helyezést ért el, vagy
	+ olimpiai vagy paralimpiai sportágban, olimpiai vagy paralimpiai számban akár felnőtt, akár korosztályos nemzeti válogatott, illetve felnőtt vagy korosztályos világversenyeken (Olimpia, Európa-bajnokság, Világbajnokság, EYOF) képviselte Magyarországot,
* nem olimpiai sportágban, vagy olimpiai és paralimpiai sportág nem olimpiai számában felnőtt vagy korosztályos kategóriában VB, EB 1-6. helyezést elért sportoló.

,

**Az ösztöndíj időtartama**

Az ösztöndíj a 2023/24-es tanév tavaszi félévre (5 hónap) vonatkozik.

**A pályázaton nyertes tanulók kötelezettségei**

* Az ösztöndíjat elnyert tanuló köteles legjobb tudása szerint képviselni sportegyesületét és – felkérés alapján – aktívan részt vállalni az Egyetem beiskolázási és PR kommunikációs programjában.
* **Az ösztöndíjat elnyert tanuló köteles a MATE-ra jelentkezni a felsőoktatási intézményekbe történő felvételi során**. Tekintettel arra, hogy az ösztöndíj-támogatás alapja a MATE-val létrejövő hallgatói jogviszony, így amennyiben a diák az ösztöndíj-támogatás ellenére a későbbiekben nem lesz a MATE hallgatója, abban az esetben a diák az ösztöndíj visszafizetésére kötelezhető. A diákkal, illetve törvényes képviselőjével az Egyetem köteles ennek megfelelő tartalommal, írásban megállapodást kötni.
* Az ösztöndíjat elnyert tanuló, amennyiben tanulói jogviszonyában változás áll be, tanulói jogviszonya megváltozik vagy szünetel, illetve sporttevékenységét vagy a versenyzést az ösztöndíj folyósításának időtartama alatt megszünteti, vagy bármilyen okból szünetelteti, a változásról nyolc napon belül köteles tájékoztatni a MATE illetékes vezetőjét.

**A pályázat benyújtása**

A pályázat beadásának határideje: **2024. március 5.**

A pályázat elbírálásának várható időpontja: 2024. március 15.

A pályázatot elektronikus úton kell benyújtani, mellékletekkel együtt a következő email címre:

sportosztondij@uni-mate.hu

Az e-mail tárgyába minden esetben legyen feltüntetve a pályázó neve és a pályázat rövidítése MATE előtaggal. pl: Gipsz Jakab MATE ÉGTTÖ

A pályázati űrlap a Török Ignác Gimnázium honlapjáról letölthető (ide kell majd egy link).

A pályázat kizárólag a határidőre benyújtott dokumentumok alapján kerül elbírálásra.

***Csatolandó dokumentumok***

* kitöltött, aláírt pályázati űrlap,
* 30 napnál nem régebbi sportegyesületi ajánlás a pályázat elnyerésére (egyesület vezetőjének aláírásával, egyesület székhelyének megjelölésével),
* a pályázatban feltüntetett 2023. és 2024. évi Országos Magyar Bajnokságokon, EB-n, VB-n, Olimpián, Paralimpián, EYOF-on elért eredményeket és/vagy a sportoló válogatottságát bizonyító, sportági szakszövetségi igazoló dokumentumok, továbbá a 2. kategóriához a sportoló minősítését igazoló egyesületi vagy sport szövetségi igazolás, amelyek a pályázat benyújtását megelőző 30 napnál nem régebbiek,
* az Egyetem által felhasználható 1 db saját sportfotó, fél oldal terjedelmű bemutatkozás,
* TIG tanulói jogviszony-igazolás és a tanulmányi átlagot igazoló hiteles dokumentum.

**A pályázat értékelése**

A pályázatot az alábbi tagokból álló bizottság értékeli és rangsorolja.

1. MATE – GEAC, ügyvezető elnök

2. MATE Testnevelési és Sport Intézet, igazgató

3. GTIG, igazgató.

Az Ösztöndíj adományozásáról az értékelések alapján a MATE Rektora dönt.

A MATE a személyes adatok védelméről szóló jogszabályok és a saját adatvédelmi szabályzata, valamint a jelen pályázati felhívás szerinti tárgyra vonatkozó adatkezelési tájékoztatója alapján jár el az adatkezelés során.

Kelt: Gödöllő, 2024. február 26.

 Prof. Dr. Gyuricza Csaba

 rektor

**Pályázati űrlap**

**a Magyar Agrár- és Élettudományi Egyetem**

**ÉLSPORTOLÓK GIMNÁZIUMI TANULMÁNYAIT TÁMOGATÓ ÖSZTÖNDÍJÁRA**

**a Török Ignác Gimnázium tanulói számára**

Név:

Tanuló oktatási azonosítója:

Tanuló iskolája: Osztály:

A pályázó tanulmányi eredménye (átlaga) (a pályázat benyújtását megelőző utolsó félévben): ……………

A pályázó sportegyesülete:

Sportág/szakág:

Egyesület székhelye: ……………………………………………………………………………………………………………………………

A pályázati felhívás alapján a pályázati kategória (1, 2) megjelölése:

A pályázó 2023. és 2024. évi Országos Magyar Bajnokság, EB, VB, Olimpia, Paralimpia, válogatott, EYOF sporteredményei **(maximum a 3 legjobb)**:

…………………………………………………………………………………………………………………………………………..…………………………………………………………………………………………………………………………………………………………………………..

…………………………………………………………………………………………………………………………………………..………………………………………………………………………………………………………………………………………………………………………………………………………………………………………………………………

**Kelt: ………………**, 2024. …………………

………………………………………… …………………………………………..

Pályázó aláírása törvényes képviselő aláírása

**A pályázati felhívásban rögzített dokumentumok csatolása kötelező a pályázati laphoz, a dokumentumok tekintetében hiánypótlásra a pályázat benyújtását követően nincs lehetőség.**